**Catalunya del futur – 3**

Una sanitat dual. Però aquesta problemàtica, similar a la que es dona en educació, té unes causes bàsiques, que, en honor d’una democràcia més de cara enfora, s’obliden, generosament. Després de la gran crisi econòmica de 2008, un govern mal-català (en l’ordre dels fets) va extorquir (o robar) dels pressupostos de sanitat i educació públiques de l’any 2012, una borratxera de milions d’euros, que es va traduir en una llarga sèrie de baixes (o acomiadaments) de metges, infermeres i mestres.

Se’n va dir “les retallades”, i la “memòria popular” conserva una xifra al voltant d’uns mil milions d’euros, tant en sanitat com en educació, anuals. Però aquesta va ser la desgràcia petita, perquè la grossa va ser que aquesta retallada es va mantenir, més o menys, al llarg d’uns 10 anys, per la qual cosa hi havia “malintensionats” que parlaven d’unes retallades de 10.000 milions.

No he pogut “precisar” més aquestes dades, perquè sembla que hagin sigut mig esborrades dels buscadors, o no hi hagin figurat mai. Però sí que recordo que no sé ara en quin moment va córrer una informació d’entitats internacionals en les quals es valorava que la sanitat de Catalunya es considerava una de les millors del món. Evidentment, això era “abans de les retallades”.

Entenc que les reivindicacions sobre molts més recursos per a la sanitat i l’educació catalanes, i la contractació de molts més professionals, s’haurien de fer recordant l’extorsió que un mal govern va fer sobre aquests aspectes de la vida de Catalunya.

I, encara, a part de l’aspecte general, s’hi han d’incloure tres apartats que no són prou reconeguts: accés universal a l’odontologia. Igualment a l’oftalmologia i, sobretot, als problemes de salut mental, que augmenten entre el jovent.

Antoni Ferret

Catalunya en Comú

Voteu Catalunya en Comú!!